**12. A feladat a mai magyar demokráciához kapcsolódik.**

**Nevezze meg az alábbiakban meghatározott vagy jellemzett államjogi fogalmakat!**

(Elemenként 0,5 pont.)

a) Egy választási cikluson belül az Országgyűlés úgy váltja le a miniszterelnököt, hogy

ugyanazon szavazás keretén belül új miniszterelnököt is választ:

…………………………………………………….

b) A népszuverenitás érvényesítésének egyik formája, a közvetlen demokrácia eszköze:

…………………………………….

c) Független köztisztviselő, feladata az alapvető jogokkal kapcsolatos visszásságok

kivizsgálása, a jogsértő gyakorlatról a megfelelő szervek értesítése és a panaszos képviselete:

……………………………………………

d) Magyarországon ez a jog ma általános és egyenlő, megvalósulása közvetlen és titkos:

……………………………..

e) A jogállamiságot őrző testület; törvényeket semmisíthet meg: ……………………………

f) A helyi közhatalom demokratikus intézményei: ……………………………………………

Megoldás

**12. Mai magyar demokrácia (Elemenként 0,5 pont, összesen 3 pont.)**

**a)** konstruktív bizalmatlanság(i indítvány)

**b)** népszavazás (*vagy* referendum)

**c)** ombudsman *vagy* országgyűlési biztos *(Elfogadható még: alapvető jogok biztosa)*

**d)** választójog

**e)** Alkotmánybíróság

**f)** (helyi *vagy* települési) önkormányzat(ok) *vagy* polgármester(i hivatal)